**DIRECȚIA ADMINISTRAȚIE PUBLICĂ, JURIDIC-CONTENCIOS, ACHIZIȚII PUBLICE, CONTRACTE**

**SERVICIUL Relația cu consiliul Local, REGLEMENTARE**

**nr. srclr 36/08.02.2021**

**RAPORT DE ACTIVITATE**

În luna ianuarie 2021, Serviciul Relația cu Consiliul Local, Reglementare a desfășurat, în principal, următoarele activități:

* Întocmirea unei informări zilnice privind legislația de interes pentru administrația publică locală publicată în Monitorul Oficial;
* Înregistrarea și distribuirea corespondenței aferente Direcției Administrație Publică, Juridic - Contencios, Achiziții Publice, Contracte (379 adrese) și 15 adrese ale Secretarului General al Municipiului Ploiești;
* Înregistrarea și transmiterea către Instituția Prefectului - Județul Prahova (în vederea realizării controlului de legalitate a actelor administrative) și către direcțiile, serviciile, compartimentele, precum şi către personalul din cadrul instituţiilor subordonate Consiliului Local al Municipiului Ploieşti (în vederea punerii în aplicare) a 457 dispoziții emise de Primarul Municipiului Ploiești;
* Întocmirea a 310 adrese de comunicare a dispozițiilor Primarului Municipiului Ploiești și transmiterea către direcțiile, serviciile, compartimentele din aparatul de specialitate al primarului, precum și către instituţiile subordonate Consiliului Local al Municipiului Ploieşti, pentru ducerea la îndeplinire și aducerea la cunoștință celor interesați a acestora;
* Înregistrarea a 24 de proiecte de hotărâre ce vor fi introduse pe ordinea de zi a ședințelor de Consiliu Local din lunile ianuarie și februarie 2021;
* Salvarea și verificarea din punct de vedere al formei a proiectelor de hotărâre ce vor fi supuse adoptării în ședințele de consiliu din lunile ianuarie și februarie 2021;
* Întocmirea a 18 adrese către Direcția Administrație Publică, Juridic-Contencios, Achiziții Publice, Contracte și Direcția Economică, privind transmiterea proiectelor de hotărâre în vederea întocmirii Rapoartelor de specialitate conform art.136 alin. (3) lit. a) din Ordonanţa de Urgenţă nr. 57/2019 privind Codul administrativ;
* Întocmirea proiectelor de Dispoziție privind convocarea consiliului local în ședință extraordinară în data de 15 ianuarie 2021 și în ședință ordinară în data de 28 ianuarie 2021;
* Convocarea consilierilor locali și a invitaților cu privire la data și locul de desfășurare a ședinței extraordinare din data de 15 ianuarie 2021 și a ședinței ordinare din data de 28 ianuarie 2021;
* Scanarea și multiplicarea proiectelor de hotărâre ce au fost supuse adoptării în ședința extraordinară din data de 15 ianuarie 2021 și în ședința ordinară din data de 28 ianuarie 2021 și asigurarea a 5 mape pentru primar, viceprimari, secretar general și președinte de ședință;
* Participarea la ședința extraordinară din data de 15 ianuarie 2021 și la ședința ordinară din data de 28 ianuarie 2021 și luarea de măsuri în ceea ce privește buna desfășurare a ședințelor;
* Transmiterea către Instituția Prefectului - Județul Prahova a hotărârilor adoptate de Consiliul Local al Municipiului Ploiești la ședința extraordinară din data de 15 ianuarie 2021 și la ședința ordinară din data de 28 ianuarie 2021;
* Întocmirea proceselor-verbale ale comisiei nr. 1 - Comisia de buget finanțe, control, administrarea domeniului public și privat, studii, strategii și prognoze din data de 15 ianuarie 2021 și 27 ianuarie 2021, precum și printarea avizelor aferente proiectelor de hotărâre;
* Convocarea persoanelor implicate la ședința de Comisie nr. 1 din data de 15 ianuarie 2021 și 27 ianuarie 2021;
* Întocmirea proceselor-verbale ale comisiei nr. 7 - Comisia juridică, ordine publică, respectarea drepturilor şi libertăţilor cetăţeneşti, petiţii şi reclamaţii din data de 14 ianuarie 2021 și 26 ianuarie 2021, precum și printarea avizelor aferente proiectelor de hotărâre;
* Convocarea persoanelor implicate la ședința de Comisie nr. 7 din data de 14 ianuarie 2021 și 26 ianuarie 2021;
* Îndosarierea și numerotarea hotărârilor Consiliului Local al Municipiului Ploiești adoptate în ședința extraordinară din data de 15 ianuarie 2021 (un volum/83 de file) și în ședința ordinară din data de 28 ianuarie 2021 (un volum/311 file);
* Sigilat mapele ședințelor Consiliului Local al Municipiului Ploiești din data de 2 decembrie, 14 decembrie, 18 decembrie, 23 decembrie și 28 decembrie 2020;
* Întocmirea a 45 de adrese de comunicare a Hotărârilor Consiliului Local adoptate la ședința extraordinară din data de 15 ianuarie 2021 și la ședința ordinară din data de 28 ianuarie 2021 și transmiterea către direcțiile, serviciile, compartimentele din aparatul de specialitate al primarului, precum și către instituţiile subordonate Consiliului Local al Municipiului Ploieşti, pentru ducerea la îndeplinire și aducerea la cunoștință celor interesați a acestora;
* Întocmirea a 43 de adrese privind solicitarea modului de ducere la îndeplinire a hotărârilor adoptate de Consiliul Local al Municipiului Ploiești în a doua jumătate a anului 2020, către direcțiile și serviciile din cadrul Municipiului Ploiești, precum și către instituțiile subordonate Consiliului Local;
* Întocmirea a 26 de adrese către consilierii locali ai Municipiului Ploiești în vederea întocmirii rapoartelor de activitate;

- Întocmirea informării lunare către Primarul Municipiului Ploiești privind modul în care s-a respectat PO 119 - Procedura de elaborare a proiectului de hotărâre în ceea ce privește proiectele de hotărâre introduse pe ordinea de zi a şedinţei ordinare a Consiliului Local al Municipiului Ploieşti din data de 23 decembrie 2020;

- Întocmirea interpelărilor formulate de consilierii locali în cadrul ședinței ordinare a Consiliului Local al Municipiului Ploiești din 23 decembrie 2020 și transmiterea acestora direcțiilor, serviciilor, compartimentelor, precum şi către instituţiile subordonate Consiliului Local al Municipiului Ploieşti în vederea soluționării;

* Redarea, în scris, de pe înregistrarea ședințelor de consiliu din data de 2 decembrie, 14 decembrie, 18 decembrie, 23 decembrie și 28 decembrie 2020, precum și din 15 ianuarie 2021;

- Înregistrarea a 25 de mandate de muncă în folosul comunității și Ordonanțe de renunțare la urmărirea penală într-un registru special;

- Repartizarea a 13 persoane care s-au prezentat la Municipiul Ploiești către Serviciul Administrare Parc Municipal Ploiești Vest și a 4 persoane la S.C. Servicii de Gospodărire Urbană Ploiești S.R.L. în vederea luării la cunoștință a contravenției stabilite de instanțele judecătorești;

* Eliberarea a 8 adeverințe contravenienților care au prestat muncă în folosul comunității, urmare actelor doveditoate primite de la S.C. Servicii de Gospodărire Urbană Ploiești S.R.L./Serviciul Administrare Parc Municipal Ploiești Vest;
* Corespondență cu instanțele Judecătorești, cu organele de poliție și Serviciul Public Finanțe Locale Ploiești în legătură cu stadiul în care se află executarea contravențiilor (21 adrese);
* Certificarea a 75 de hotărâri ale Consiliului Local al Municipiului Ploiești în mai multe exemplare CONFORM CU ORIGINALUL, precum și dispoziții ale Primarului Municipiului Ploiești aflate în arhiva serviciului;
* Realizarea copiilor de pe hotărârile Consiliului Local al Municipiului Ploiești la solicitarea direcțiilor, serviciilor din cadrul instituției, precum şi de către personalul din cadrul instituţiilor subordonate Consiliului Local al Municipiului Ploieşti;
* Înregistrarea și soluționarea corespondenței repartizate Serviciului Relația cu Consiliul Local, Reglementare;
* Înregistrarea și repartizarea corespondenței Consiliului Local al Municipiului Ploiești;
* Punerea la dispoziția Administratorului public, a Viceprimarilor și a Primarului Municipiului Ploiești a documentelor solicitate (hotărâri, întocmit adrese, dispoziții etc.);
* Repartizarea electronică în aplicația din Sistemul Informatic Integrat al Municipiului Ploiești a corespondenței repartizate Secretarului Municipiului Ploiești și Direcției Administrație Publică, Juridic-Contencios, Achiziții Publice, Contracte;
* Verificat și validat/respins străzi introduse în aplicația RENNS;
* Introducerea de date în aplicația din Sistemul Informatic Integrat al Municipiului Ploiești în vederea actualizării permanente a bazei de date privind ședințele Consiliului Local al Municipiului Ploiești;
* Îndeplinirea altor sarcini dispuse de șefii ierarhici superiori.

**Șef Serviciu,**

**Adriana CÎRSTEA**